Nafarroako Parlamentuko Mahaiak, 2020ko otsailaren 17an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, NUPeko anatomiako laborategiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko otsailaren 17an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

2020ko otsailaren 6ko Osoko Bilkuran, Unibertsitateko, Berrikuntzako eta Eraldaketa Digitaleko kontseilariak adierazi zuen, NUPeko Medikuntzako Graduari buruz ari zela, Anatomiako laborategia garaiz eta behar bezala egin zela. Parlamentari honek hauxe jakin nahi du:

1.- NUPen Medikuntzako lehen mailako ikasturtea zer egunetan hasi zen.

2.- NUPen Medikuntzako lehen mailako anatomiako ikasgaia zer egunetan hasi zen.

3.- NUPen Medikuntzako lehen mailako anatomiako praktikak zer egunetan hasi ziren.

4.- NUPen Medikuntzako Anatomiako laborategi berriko obra eta ekipamendua zer egunetan bukatu zen.

5.- NUPeko Medikuntzako ikasleek beste laborategi batean egin al dituzte anatomiako praktikak? Hala baldin bada, zer laborategitan eta zenbat denboran egin dituzte?

Iruñean, 2020ko otsailaren 10ean

Foru parlamentaria: Cristina Ibarrola Guillén